## Pravilnik o izmjenama i dopunama Pravilnika o teh­ničkim pregledima vozila

### NN 38/2006 (5.4.2006.), Pravilnik o izmjenama i dopunama Pravilnika o teh­ničkim pregledima vozila

# MINISTARSTVO UNUTARNJIH POSLOVA

**934**

Na temelju članka 255. stavka 6. Zakona o sigurnosti prometa na cestama
(»Narodne novine«, broj 105/04), ministar unutarnjih poslova, u suglasnosti s
ministrom mora, turizma, prometa i razvitka donosi

## PRAVILNIK

### O IZMJENAMA I DOPUNAMA PRAVILNIKA O TEHNIČKIM PREGLEDIMA VOZILA

Članak 1.

U Pravilniku o tehničkim pregledima vozila (»Narodne novine« broj 136/2004), u
članku 26. dodaje se novi stavak 2. koji glasi:
»Pravne osobe iz stavka 1. ovoga članka moraju imati informatički sustav iz
članka 10. točke 23. ovoga Pravilnika najkasnije od 1. siječnja 2007. godine.«.

Članak 2.

U članku 39. stavak 3. mijenja se i glasi:
»Do 1. siječnja 2007. godine stanice za preventivni tehnički pregled mogu voditi
evidenciju o obavljenim tehničkim pregledima i u obliku Registra.«.

Članak 3.

Članak 40. mijenja se i glasi:

»Članak 40.

Rezultati redovnog, preventivnog i izvanrednog tehničkog pregleda utvrđuju se u
kontrolnom listu za obavljanje tehničkog pregleda vozila, kontrolnom listu za
obavljanje periodičnog tehničkog pregleda kočnica, te zapisniku o tehničkom
pregledu vozila i zapisniku o periodičnom tehničkom pregledu kočnica.
Iznimno od stavka 1. ovoga članka, rezultati samostalnog ispitivanja ispušnih
plinova motornih vozila utvrđuju se u zapisniku o ispitivanju ispušnih plinova
motornih vozila.
Kontrolni listovi i eventualni ispisi pojedinih rezultata mjerenja iz
mjeriteljskih instrumenata čuvaju se u pismohrani stanice za tehnički pregled
vozila najmanje dvije godine, a zapisnik o tehničkom pregledu predaje se
stranci.«.

Članak 4.

U članku 41. druga rečenica briše se.

Članak 5.

Članak 44. mijenja se i glasi:

»Članak 44.

Primjer obrasca »Karton tehničke ispravnosti lake prikolice« (obrazac broj 1),
primjer obrasca »Kontrolni list za obavljanje tehničkog pregleda vozila«
(obrazac broj 2), primjer obrasca »Kontrolni list za obavljanje periodičnog
tehničkog pregleda kočnica« (obrazac broj 3), primjer obrasca »Zapisnik o
tehničkom pregledu vozila« (obrazac broj 4), primjer obrasca »Zapisnik o
periodičnom tehničkom pregledu kočnica« (obrazac broj 5), primjer obrasca
»Zapisnik o ispitivanju ispušnih plinova motornih vozila – EKO test« (obrazac
broj 6), »Znak kojim se označava rok valjanosti tehničkog pregleda (prometne
dozvole)« (obrazac broj 7), »Registar preventivnih tehničkih pregleda vozila«
(obrazac broj 8) i »Pečat PS« (obrazac broj 9) tiskani su uz ovaj Pravilnik i
čine njegov sastavni dio.
Obrasci »Zapisnik o tehničkom pregledu vozila« i »Zapisnik o periodičnom
tehničkom pregledu kočnica« propisani Pravilnikom o tehničkim pregledima vozila
»Narodne novine« broj 136/2004. mogu se koristiti u stanicama za tehničke
preglede najkasnije do 1. siječnja 2007. godine.«.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-24-45883/1-05.
Zagreb, 24. ožujka 2006.

Ministar
**Ivica Kirin**, v. r.

*Obrazac broj 1*

*![](dodatni/145556.gif)*

*Obrazac broj 2*

*![](dodatni/145557.gif)*

*poleđina obrasca broj 2*

*![](dodatni/145558.gif)*

*Obrazac broj 3*

*![](dodatni/145559.gif)*

*poleđina obrasca broj 3*

*![](dodatni/145560.gif)*

*Obrazac broj 4*

*![](dodatni/145561.gif)*

*poleđina obrasca broj 4*

*![](dodatni/145562.gif)*

*Obrazac broj 5*

*![](dodatni/145563.gif)*

*poleđina obrasca broj 5*

*![](dodatni/145564.gif)*

*Obrazac broj 6*

*![](dodatni/145565.gif)*

*Obrazac broj 7*

*![](dodatni/145566.gif)*

*Obrazac broj 8*

*![](dodatni/145567.gif)*

*Obrazac broj 9*

*![](dodatni/145457.gif)*

Pravilnik, NN 38/2006-934